ยอดขายเสื้อกีฬาพุ่งเกาะกระแสบอลโลก
&nbsp;
21 ส.ค. 2554

โพสต์ทูเดย์ — ฟุตบอลโลกหนุนส่งออกเสื้อผ้ากีฬาเฟื่อง รับคำสั่งซื้อจนล้น ผลิตป้อนไม่ทัน
นายวัลลภ วิตนากร เลขาธิการสมาคมอุตสาหกรรมเครื่องนุ่งห่มไทย เปิดเผยว่า ยอดขายสินค้าเสื้อผ้ากีฬาของไทยในปีนี้คาดจะเติบโตขึ้น 25% เนื่องจากมีลูกค้าจากยุโรปสั่งซื้อสินค้าประเภทนี้เป็นจำนวนมาก เพื่อใช้เป็นชุดกีฬาในเทศกาลฟุตบอลโลกที่จะจัดขึ้นปีนี้
ทั้งนี้ ในช่วง 16 เดือนนี้มียอดคำสั่งซื้อเสื้อผ้ากีฬาเข้ามาเต็มจำนวนจนผลิตไม่ทัน ซึ่งมูลค่าการส่งออกของสินค้าเสื้อผ้ากีฬาคิดเป็น 30% ของมูลค่าการส่งออกเครื่องนุ่งห่มทั้งหมด เนื่องจากไทยเป็นผู้ผลิตรายใหญ่ของโลก
“ในปีนี้เศรษฐกิจของยุโรปค่อนข้างน่าเป็นห่วง ซึ่งหากยุโรปเศรษฐกิจแย่จะส่งผลต่อการส่งออกของไทยอย่างมาก เพราะเป็นตลาดหลักมีสัดส่วนการส่งออก 28% ของการส่งออกทั้งหมด แต่ในตอนนี้การส่งออกไปยุโรปยังคงทรงตัวอยู่ได้ เพราะมีเทศกาลฟุตบอลโลกมาช่วยไว้เยอะมาก” นายวัลลภ กล่าว
สำหรับการส่งออกเครื่องนุ่งห่มปีนี้คาดว่าจะมีมูลค่า 3,450 ล้านเหรียญสหรัฐ เพิ่มจากปีที่แล้ว 15% ที่มีมูลค่า 3,000 ล้านเหรียญสหรัฐ เนื่องจากเศรษฐกิจประเทศผู้ซื้อเริ่มฟื้น ทั้งสหรัฐอเมริกา ยุโรป ญี่ปุ่น จีน เป็นต้น 
นอกจากนี้ การค้าขายในอาเซียนก็ปรับตัวดีขึ้นเช่นกัน คาดยอดขายจะได้ไม่ต่ำกว่า 120 ล้านเหรียญสหรัฐ จากเดิมที่มีมูลค่าการค้าในอาเซียนแค่ 500 ล้านเหรียญสหรัฐ ส่วนหนึ่งได้รับประโยชน์จากการเปิดเสรีอาเซียน
ดังนั้น ในส่วนเพราะสินค้าจากไทยมีจุดเด่นด้านการออกแบบ และเป็นอุตสาหกรรมที่มีความเข้มแข็ง จนสามารถเป็นผู้นำของอาเซียนได้ โดยมีลูกค้าหลักอยู่ที่มาเลเซีย สิงคโปร์ ฟิลิปปินส์ อินโดนีเซีย รวมทั้งการค้าชายแดนกับพม่า กัมพูชา และลาว ก็เติบโตด้วยเช่นเดียวกันการซื้อขายในประเทศก็มีสถานการณ์ดีขึ้นด้วย คาดว่าจะมีการซื้อขายเพิ่มขึ้น 20% มูลค่า 1.2 แสนล้านบาท เป็นผลมาจากความเชื่อมั่นของผู้บริโภค และเศรษฐกิจ